ધર્મશાલાઃ ભારત-ઓસ્ટ્રેલિયા વચ્ચે શ્રેણીની અંતિમ ટેસ્ટ અને શ્રેણી ભારતે જીતી લીધી છે. ચાર મેચની શ્રેણીમાં ભારતે ૨-૧થી વિજય મેળવ્યો. આ શ્રેણી વિજય સાથે ભારતે એક અનોખો રેકોર્ડ બનાવ્યો છે. ભારત આ ટેસ્ટ શ્રેણી બે કેપ્ટનની કેપ્ટનશિપમાં જીત્યું. શરૂઆતની ત્રણ ટેસ્ટમાં વિરાટ કોહલી ટીમનો કેપ્ટન હતો. વિરાટ ઈજાગ્રસ્ત થવાના કારણે અજિંક્ય રહાણેને ટીમ ઇન્ડિયાનું નેતૃત્વ ચોથી ટેસ્ટમાં સંભાળ્યું અને ભારતે ચોથી ટેસ્ટમાં વિજય હાંસલ કર્યો.